Til elever i 10. klasse, lærere og ansatte i ungdomsskolen

Invitasjon til karrieredager, hospitering i videregående skole   
4. og 5. november 2025

Alle 10. klasseelever i Steinkjer, Levanger, Inderøy og Verdal kommune, Innherredsregionen, inviteres til 2 dager med hospitering på Steinkjer, Levanger, Mære, Inderøy og Verdal videregående skole.

Årets hospitering for 10. klasse foregår slik at alle **elevene velger to utdanningsprogram som de vil besøke - en dag på det ene utdanningsprogrammet og neste dag på det andre utdanningsprogrammet.**   
Påmeldingen skjer via YOU-portalen.

**Informasjon fra Steinkjer vgs:**

Oppmøte i Origo, skolens kantine, klokken 08.15. Benytt hovedinngangen. Skoledagen varer til 15.30. Dagen ved SVGS blir en blanding av informasjon, undervisning med praksis og teori og for noen blir det også ei treningsøkt.   
   
Utstyrsbehov for dagene:

*Fotball – trening innendørs i Salmarhallen*

*Friidrett – utstyr for trening innendørs og utendørs*

*Håndball – trening innendørs*

*Langrenn og skiskyting – joggesko og utstyr rulleski skøyting + våpen for skiskytterne.*

*Breddeidrett – trening innendørs*

*BA: For elever som velger BA er det nødvendig med arbeidstøy og vernesko. Ta med arbeidstøy og vernesko om du har dette selv.  Du får låne om du ikke har.*

*RM: Ta med hvit t-skjorte og forstykke (forkle) om du har.*

På de andre yrkesfaglige utdanningsprogram vil elevene få låne klær, utstyr og sko der det er nødvendig.

**Informasjon fra Levanger vgs:**

Skoledagen på Levanger vgs. starter kl. 08.05 og avsluttes kl. 15.20. Elevene møter opp i kantina og vil bli fulgt til sitt utdanningsprogram. Levanger kommune v/ungdomsskolene setter opp skoleskyss til de elevene som er avhengig av dette. Elever som velger yrkesfaglige utdanningsprogram der det er nødvendig med arbeidstøy og vernesko vil få låne dette på skolen. *Elever på studiespesialisering som ønsker toppidrett (fotball, håndball etc.) må ta med eget kroppsøvingstøy. Toppidrett kan velges kun onsdag 5 november. Elever på Restaurant- og matfag må ta med innesko.*

**Informasjon fra Verdal vgs:**

Alle samles i skolens Aula kl. 08.00 begge dager, og skoledagen avsluttes kl. 15.15. *Elever som hospiterer på idrettsfag, må ta med treningstøy for å være innendørs. Fotballsko må tas med for de som ønsker aktiviteter med fotball. Husk også drikkeflaske*. På yrkesfaglige utdanningsprogram vil elevene få låne klær, utstyr og sko der det er nødvendig.

**Informasjon fra Inderøy vgs:**

Vi tar sikte på at ungdomsskoleelevene skal være aktive deltakere, så du bør *ta med deg treningstøy når det står dans/drama på timeplanen*. *Elever som hospiterer på musikk, kan ta med seg sitt instrument*. Elever som hospiterer på Studiespesialisering, har mulighet for å delta på breddeidrett eller E-sport. Ta med gymtøy om du ønsker breddeidrett.

Skoledagen for hospitantene på Inderøy videregående skole er fra 8.15 - 15.30. Oppmøte i kantina ved hovedinngangen. Vi vet at enkelte elever ikke har anledning til å møte opp kl. 08.15 pga. skyss. Vi ber om at rådgiverne ved ungdomsskolene gir oss direkte beskjed om hvilke elever dette gjelder, slik at vi kan ta imot disse elevene spesielt og hjelpe dem til rette.

**Informasjon fra Mære lbs:**

Du må *ha med klær og fottøy som er tilpasset å være ute*. Ved besøket på skolen, møter man i kantina for en kort informasjon. Skolen serverer boller og saft. Elevene blir så oppdelt i grupper som blir tatt med i de ulike avdelingene på skolen etter en rulleringsplan. Elever ved skolen vil være førere av de ulike gruppene. Alle besøkende vil få rullert innom hestefaget, dyrefaget, anleggsgartner, skog og landbruk. I tillegg vil vi vise frem muligheten til å ta realfag med generell- eller spesiell studiekompetanse på Mære lbs. Skoledagen på Mære er fra kl. 08.30 til 15.00. Lunsj vil være ca. 11.30-12.00. Det er mulighet for å kjøpe seg lunsj i skolens kantine.

**Felles info fra alle skoler:**

I disse to dagene blir det ekstra mange elever på skolene. Det kan være lurt å passe godt på verdigjenstander eller legge dem igjen hjemme siden skolene ikke kan ta ansvar for evt. tap av eiendeler. **Vi har en forventning om at ungdomsskolens lærere og øvrige ansatte aktivt er sammen med elevene på disse to hospiteringsdagene.** Våre kantiner er åpen for våre gjester. Her serveres både varm og kald mat/drikke.For nærmere informasjon om vårt skolereglement ber vi deg om å besøke våre hjemmesider.

Vi ser fram til å få besøk av dere på karrieredagene og ønsker alle elever, lærere og andre ansatte hjertelig velkommen til oss!

Vennlig hilsen

Steinkjer videregående skole

Verdal videregående skole

Inderøy videregående skole

Mære Landbruksskole

Levangervideregående skole

   